《无题 其四》
明代·韩殷

云想衣裳花想容，来时有迹去无踪。缑山碧树青楼月，蓬岛烟霞阆苑钟。

沙径晓烟浮竹坞，酒家疏雨梦临邛。闺中只是空相忆，油壁香车不易逢。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。